
	Likumprojekts (grozījumi)
 Grozījumi likumā "Par kompensāciju par saimnieciskās darbības ierobežojumiem aizsargājamās teritorijās"
	Iebildums
LPS iebilst likumprojekta tālākai virzībai, jo nav ņemti vērā VARAM izveidotās darba grupas izstrādātie priekšlikumi kompensāciju par saimnieciskās darbības ierobežojumiem aizsargājamās teritorijās sistēmas pilnveidošanai, likumprojektā ietverot tikai vienu no iespējamajiem kompensāciju variantiem par mežsaimnieciskās darbības ierobežojumiem - zemes maiņu. LPS vērš uzmanību arī uz to, ka likumprojekta būtībai ir jābūt taisnīgu kompensāciju noteikšanai par saimnieciskās darbības ierobežojumiem aizsargājamās teritorijās, taču saturiski likumprojektā paredzēta tikai kompensācija par mežsaimnieciskās darbības ierobežojumiem. Lūdzam izstrādāt un likumprojektā ietvert arī kompensāciju mehānismus par citiem saimnieciskās darbības ierobežojumiem, piemēram, lauksaimniecībā vai būvniecībā, kā tas tika runāts darba grupā. 

